經數: 一七三三

經名: 華嚴經探玄記卷第二十

頁數: 四八一

上              欄

結. 以是起信論中第八地名色自在地此之

謂也. 三或見或念下隨機滅不善法安立

善法等. 釋長養善根義. 四佛子我住下結法

門業用廣大. 第三如汝所問下明法根深厚.

於中二. 一歎深許說. 二正說所說. 前中三.

初牒問許說. 二菩薩圓滿下歎顯甚深. 於

中約五譬喩以顯深義. 初一日性無闇喩

喩菩薩1智無妄能破妄. 二日光遍照喩喩

菩薩寂而常用義. 三虛舟濟物喩喩菩薩無

住攝生義. 四空性無□喩喩菩薩無功益物

義. 五化無形質喩喩菩薩用而常寂義. 三佛

子菩薩智慧下明結承力許說. 二乃往下

正說所說中二. 先長行後偈頌. 前中三. 先

明善光劫中供佛修行. 二明日光劫中供

佛修行. 三結塵數劫中供佛修行. 初中有

二. 初明於最初佛所修行得法. 二轉生

値餘佛. 初中有十四段. 一古佛出世. 二昔

人造惡. 三佛正開導. 四王力治罰. 五太子悲

救. 六臣議令死. 七請代2囚命. 八3王怒令

誅. 九母請王審. 十太子確救. 十一代獄放

囚. 十二王許修福. 十三正設施會. 十四佛

救太子. 於中有八. 一國人已集. 二佛衆雲

赴. 三見佛威光. 四敬禮申請. 五說法益衆.

六太子得法. 七結會古今. 於中有四人. 一

太子. 二惡臣. 三獄囚. 四大王. 八出家得法.

第二我於爾時下明轉生値餘佛略擧八

佛. 通結一萬. 第二次復有下明日光劫中供

佛修行. 於中三. 先總擧數. 二別列十佛及

轉受十生. 三我諸趣4受身下總結六十億

中              欄

佛一一得法. 第三如一劫下總結塵數劫中

供佛修行修此法門. 二重頌中三十六偈分

九. 初一頌承力許說. 次六頌古世佛興昔

人造惡. 次七頌太子悲救代命. 次五頌初

佛說法利益得法. 次一頌結一萬佛. 次一頌

結塵數劫等. 次四頌結會得法. 次八頌法門

業用. 後三頌長時益物下結自分5仰推勝

進. [&FFFF]#可知. 不動地竟

第九善*惠地知識內  擧法勸修. 初指處.

此園在迦毘羅城東二十餘里. 是摩耶生太

子處. 流彌尼者無正□. 義□云花果等勝

妙事具足也. 二示人. 名妙德圓滿林天者

謂善妙之德內備. 發願守護此林故以爲名

也. 天竺本云有留彌尼天女. 名妙圓光勝愛

樂也. 三敎問中以是生佛處故敎問生佛

家6等  第二依敎趣入中亦三. 一敬辭. 二

念法. 三至林推覓  第三見坐下明見敬申

請中. 初見. 二敬. 三請可知  第四答言下

授己法界. 於中作五門分別. 一顯法義. 二

立法名. 三明業用. 四辨法根五結自分. 初

中二. 長行與頌. 長行中有四. 初總標歎德.

二列十名. 三釋十義. 四結歎益. 初中三. 先

總歎能行生如來家. 二於念念下別顯修

法成行. 三具足下明行成趣果. 二列十名

者有諸德釋將配十地. 一一別釋. 今就通

釋. 一供佛願. 二覺心7支者依菩提心出生

餘行名*支也. 三觀寂滅. 四淨直心. 五智普

照. 六生佛家. 七佛光力. 八達佛智. 九嚴法

界. 十懃至佛. 由行此十行令諸菩薩得

下              欄

生佛家故也. 三提名別釋中. 十種8卽爲

十段. 一一各三. 謂標釋結. 初可知. 二中有

十種菩提心. 皆有標名釋義. *支者差別9義

有十種故. 又是因義爲餘行本故. 三中有

九種心. 與前十心何別者. 前是行本心. 此是

10現行心故生佛家也. 四中亦以十句釋成

直心. 謂正直趣法堅心不動故生佛家也.

五中亦以十行釋成普照. 初六可知. 無□

眼者是方便. 深入等是願力. 智者等是智度.

由十行普照得佛家. 六中亦以十句釋生

如來家. 一隨佛敎生證深法門. 二同佛大

願. 三行同. 四體同. 五背向同. 六長善同. 七

住法同. 八得佛定. 九攝衆生. 十聞持法. 七

中以九句釋11顯佛光明力. 謂知諸法如幻

等故成就如化通明之力. 同佛光力遍遊

十方故也. 八中亦十句釋分別薩婆若. 一總

觀. 二於無量劫下別顯分別果智及智所知

境等. [&FFFF]#分別可知. 九中亦有十句釋莊嚴

法界. 謂嚴刹土化身嚴. 起行嚴. 攝生嚴等

[&FFFF]#准可知. 十中亦有十句. 釋勇猛精進至

佛. 一總. 二一切世界下別*顯三世佛智所

知及示成正覺敎化衆生故也. 四住是法下

結成利益. 於中先*顯十種利益行成. 後以

一切法下隨應成佛. 結生如來家. 二重頌中

十頌如其次第. 各頌一受生法. 文顯可知.

菩薩具此下結二我成就下明立名. 言無量

境界自在者明菩薩爲物現生故云自在.

奇瑞非一名無量境. 天竺本云. 我成就菩

薩解脫名無量劫執持一切菩薩受生自在

經數: 一七三三

經名: 華嚴經探玄記卷第二十

頁數: 四八二

上              欄

顯現. 三善財白言下明法門境界. 先問後答.

答中有三. 初明下生有十瑞應. 二明生時

有十光1明. 三明受生有十自在. 初中三. 先

天神自顯本願生此. 二菩薩下生所現十瑞

相. 三此相現時下見瑞知菩薩生. 二佛子摩

耶夫人出迦毘羅下明生時有十光明. 有擧

數列名總結可知. 三摩耶於此畢利叉下

明受生. 於中有四. 一總標. 二別顯. 畢利

2叉者具云[&FFFF]#刺*叉. 義□云高顯樹也. 有

處名阿輸迦樹. 此云無憂樹也. 又阿說他

樹此云無3羅樹. 謂□三□能滅罪障. 此是

菩提樹非是生處樹也. 又名畢[&FFFF]#羅樹. 此

云4[&FFFF]#樹. 在嶺南亦有此類可知. 十自在

5者. 一八部雲集光照息苦. 二腹受三千遍

坐百億. 三毛孔現佛過去行法. 四毛孔現

佛過去本事. 五毛孔現佛過去形色. 六毛孔

現佛往昔本施. 七身中出佛本嚴土事. 八身

出八部宮殿滿林. 九身出菩薩[&FFFF]#歎舍那.

十金剛地輪生大蓮花以承菩薩. 三摩耶生

時下顯相狀. 於中五. 一朗耀挺特如空中

日現. 二威光赫奕如雷電光. 三應機現身

如山起雲. 四現破無明如闇中燈. 五雖

生不生用常寂故. 四我於一念下明夜天結

自所知受生分齊. 四爾時善財下明法根深

厚. 先問後答. 答中二. 先長行後偈頌. 前6中

十. 一古世佛興. 二出往佛母. 三攀樹生佛.

四授與乳母. 五乳母得定. 六得此法門. 七

結會古今. 八廣見受生. 九知本大願. 十供

佛持法. 二頌中二十三頌半分四. 初一誡

中              欄

聽許說. 二有八偈半明初佛所發心得法.

三我於億刹下十三偈明更供多佛淨修增

廣. 四末後一偈結歎無盡. 下結自分及推

勝進. [&FFFF]#可知. 善*惠地竟

第十法雲地知識內  初擧法勸修中. 城名

如前釋. 瞿夷者古釋名明女. 又勘諸梵本

或名嶠比. 此云覆障. 謂在家父母所護. 不

令人見等. 或名瞿婆. 此云守護大地. 佛

爲太子時有三夫人. 瞿夷第一. 耶輸陀羅

第二. 摩奴舍第三. 又瞿夷是王女寶. 今表因

位終極慈悲之相顯著故取第一也. 又以

證法旣滿法喜適悅是妻義也  第二依敎

趣入中. 一敬辭. 二念法. 三至後  第三見

敬申請中三. 先方便推心. 二見其勝報. 三致

敬請問. 初中四. 先天衆迎[&FFFF]#. 二善財印述.

三天衆供歎. 四昇堂推覓. 初中二. 先迎二白

言下[&FFFF]#. 此是7守堂神[&FFFF]#中四. 初[&FFFF]#行究

竟. 二我觀下[&FFFF]#精進得果. 三我觀下歎精進

得法. 四何以下釋成可知. 二善財答言下印

述中二. 初一句印其所說. 二欲令下述自所

作. 於中四. 初於惡衆生起大慈行. 有法喩

合可知. 二於修善衆生起大喜行. 三何以

下釋成所由. 四若有菩薩下結行利益. 於

中十六句皆有標釋可知. 天神下總結可

知. 三善財將昇下明天衆供歎中. 先供散

其身. 二頌歎其德十偈分四. 初三歎利生

行. 次一救友行. 次三無□行. 後三勇猛行. 四

爾時下昇堂推覓可知. 二卽見下明見勝

報. 於8中一見正報. 二見眷屬. 三顯眷屬

下              欄

同行德. 於中有十句. 一本行同. 二四攝同.

三大悲同. 四大慈同. 五大智同. 六不退同. 七

行滿同. 八離障同. 九普行同. 十成果同. 三致

敬請問中. 皆問悲智等. 逆順無□行有九

句. 一在染不汚. 二得理不證. 三得果住

因. 四出世□入. 五處理現事. 六無言現

說. 七知空攝化. 八知寂□供. 九知眞行俗

第四爾時瞿夷下示己法界中二. 初歎問

許說. 二正示己法. 於中作五門分別. 一法

義. 二法名. 三法用. 四法根. 五法位. 初中二.

先長行後偈頌. 前中亦二. 先十法顯因陀羅

行. 有總標別辨及結可知. 二懃修十法値

善知識. 亦有標釋結可知. 二頌中十三偈.

初二頌前依善知識. 次九頌餘九行. 後二

結歎行用. 二我已下立法名者. 謂一切菩

薩三昧深廣以勝智觀察分別. 天竺本云成

就菩薩解脫. 名觀一切菩薩三昧海境界. 三

善財白言下明法用中. 先問後答. 答中三.

初知此娑婆世界中境. 二知十方世界中境.

三盧舍那下釋能知所由. 初中四. 先知衆生

善惡9耶正. 二彼諸劫中下知佛因果. 三知

二乘眷屬. 四知彼眷屬菩薩下明知菩薩衆

及其行位. 亦是知菩薩三昧海. 有諸句可

知. 二如10此娑婆下知十11方界. 各十十世界

者是無盡故也. 三盧舍那下明能知所以中.

有標徵釋[&FFFF]#可知. 四善財白言下顯法根

中. 先問後答. 答中有四. 一明於初佛修行

聞法. 二更値六十百千億那由他佛修行供

養. 三於最後佛所得此法門. 四後於塵數

經數: 一七三三

經名: 華嚴經探玄記卷第二十

頁數: 四八三

上              欄

劫中修治此法. 初段中長分有十五段. 一

古世王都. 二太子福報. 三寶女端嚴. 四太子

心□. 五時彼園下明佛興女夢. 六天勸詣

佛. 七女心1天子. 十偈分二. 初三自述己

德堪爲行侶. 後七偈歎太子德請其納受.

八太子問女說十一偈分二. 初四彰己離

過. 後七勸成勝行. 九女母偈答. 女有勝德.

願爲納受. 有二十四頌分六. 初二總說女

緣. 次六說女生處. 次五具勝色聲. 次四智

德過人. 次二遠離世患. 後五具出世行. 十

太子答母. 能不障道我當納受. 於中先長

行有九句. 一發心積德. 二淨修度行. 三供

佛護法. 四嚴淨刹土. 五利樂衆生. 六修行

具地. 七行檀. 八出家. 九汝[&FFFF]#障我. 二偈中

七頌半. 初一頌初行. 次一起頌第六. 次一

頌第二. 次一頌第四. 次一頌第五. 次半[&FFFF]#

頌第三. 次一頌第2十. 後一頌第八九可

知. 十一時女答言下順命同志幸唯見納.

有十四偈分三. 初三心[&FFFF]#心堅. 次六□同

勝行. 後五說佛勸詣. 十二太子聞佛歡喜

贈寶. 十三女母遂意重歎女德. 十偈分四.

初三歎德同太子. 次三歎身業勝. 次一語

業勝. 後三意業勝. 十四時太子下相與詣佛.

於中三. 初見佛勝相. 二致敬供養. 三聞經

得益. 十五還告父王. 於中八. 初總白佛興.

二問答所聞. 三王喜告言. 四捨位詣佛. 五

聞法獲益. 六出家得法. 七太子紹位弘

3其佛法. 八結會古今. 於中一會太子. 二

會父王. 三會女母. 四會眷屬. 五會女身. 第

中              欄

二彼佛滅後下更値六十百千億那由他佛.

文4中略列四5十佛名. 悉皆敬養. 第三其最

後佛下明於末後佛所得法因緣. 第四我

得此法門下更於已後塵數劫中値6塵數

佛修治此法. 於中四. 初供養多佛行猶未

滿. 二佛子下聞多佛法未至普賢. 三何以

下釋非普賢所以. 四何以故者重責云7旣

未能知普賢所行. 何以得知齊佛境界. 釋

以於彼毛孔中念念悉見等故. 此則彰己

但能見彼所現不能作彼現事. 於中三. 先

見器世間及智正覺世間. 二復次下見衆生

世間. 三我於菩薩一一下總結所見. 下結自

分及推勝進[&FFFF]#可知. 法雲地竟. 上來總四

十一人明大段第一寄位修行相竟

第二大段摩耶夫人下明會緣入實相知識.

謂會前諸位差別之緣. 令歸平等一實法

界. 生於佛果如摩耶生佛故次明也. 此中

有十人分之爲二. 初一是總. 餘九是別. 以

初摩耶得智幻法門末後童子童女亦得幻

住法門. 以始終相會總別相融無二故也

就初中亦五義同前. 初擧法勸修中二. 初

長行指後. 次說偈頌前. 就長行中. 摩耶者

此云幻生菩薩. 夫人者梵名提婆多. 正□應

名天后. 古人就義名曰夫人. 問餘經論說.

摩耶生佛七日命終生□利天. 云何此中指

迦毘羅城. 答化相示滅. 實報常存. 若爾迦毘

豈非化處. 釋此亦8深非常人可見. 如菩提

樹下卽蓮華藏等. 又如雙林示滅常在靈

山等. 9又摩耶等諸眷屬. 若小乘中是實非

下              欄

化. 若始敎大乘中是化非實. 若終敎中亦實

亦化. 謂實是大菩薩示現爲化故. 若頓敎中

非實非化. 以卽相無相故. 若圓敎中[&FFFF]#是

法界實德. 是人亦是法門故. 又是舍那海印

定中所現故屬佛實德攝也. 餘[&FFFF]#准之. 二

汝詣彼問下敎問可知. 二偈頌前法中三

十三偈分三. 初一總顯己行. 次十七偈遠說

前劫事佛因緣. 前長行所無. 次於後所過

劫下十五偈正頌前長行所說因緣. 於中先

十頌前於諸佛所所得法門. 次我於菩薩身

下五頌前於菩薩毛孔所見等事   第二依

敎趣入中六. 初辭前. 二念後. 三引導. 四見

勝. 五致敬. 六申請  就念後中三. 初總

念知識德. 二具淨法身下別念其身有十

九種. 三如是等下結成難見起四種念. 一

云何見. 二云何親近. 三云何知其相. 四云何

聞法受持  三作是念已下明伴善知識方

便引導. 於中三. 初城天敎守心城. 二妙德

天[&FFFF]#德加持. 三羅殺王敎令起行. 初中三.

先供養善財. 二敎守心城有二十四種. 一

一各初勸所作. 後釋作所以. 初中應守護

心城者忍不起妄念也. 離生死者由無妄

念不起惑造業故云離也. 又云應修無壞

心城者以信法不壞故. 又持法不妄故. 又

云應放心城普照光明者. 以根欲性力智

光照達群機故. 餘[&FFFF]#准釋可知. 三菩薩摩

訶薩下釋成利益. 於中先總標. 二何以下

釋所以. 三佛子下結. 第二爾時有天下明妙

德天[&FFFF]#德加持中. 一[&FFFF]#歎摩耶. 令其欣樂.

經數: 一七三三

經名: 華嚴經探玄記卷第二十

頁數: 四八四

上              欄

二放光加持. 三善財獲益. 於中得十種眼.

一一各光標眼名. 後顯眼義. [&FFFF]#准釋可知.

第三時有守護下明羅刹王敎令起行. 於

中三. 初數十法得近知識. 初總次別後結.

別中一直心. 二悲心. 三智心. 四不退心. 五堅

信心. 六深心觀性故. 七大心普覆故. 八廣心

了法界故. 九巧心應病與藥故. 十常心行

不斷故. 二復次下敎十三昧. 見善知識者

以入三昧知佛菩薩平等法身故. 又依三

昧得見諸佛菩薩故. 又以摩耶是三昧境

故. 初總次別後結. [&FFFF]#可知. 三爾時善財答下

1明敎心善知識. 先善財領前問後. 二答言

下正敎心處. 以摩耶所在遍十方故令禮

十方心也  第四爾時善財隨順下明見勝

依正. 於中先見依報中. 古德云. 見大蓮華

從地出者是所2詮法界名大蓮花. 如從心

顯名地涌出. 又釋前城天等三位. 調3鍊善

財令心至徹. 慧眼得開方見摩耶實報境

界故. 云地涌出等有四. 一蓮花. 二樓觀.

名攝取法界方藏者. 攝取十方各盡法界

蘊在其中故云藏也. 古德云. 五位自分勝進

故4名千柱也. 三師子座. 四於金鈴中下出

音聲等九種法門流化. 二善財見此下明見

正報身有二. 初見身5故. 二見身業用. 初

中三. 初總擧. 次正見法界身雲. 後結勝. 就

正見中有五十七種法界身雲分縮. 初二  三

十種直列身名. 二從不去色身下三十種皆

先出身名後釋身義. 三如是色非色下七句

簡非世間五蘊所攝. 三善財見摩耶下結其

中              欄

所現殊勝身雲. 第二善財見如是等下明身

業用. 謂此身雲能增長衆生十波羅蜜行. 然

不次第. 初長其檀行. 二出生下明精進行.

三知一切下明忍行. 四具足下明禪行. 五皆

悉嚴淨下明方便行. 六以明淨下明般若行.

七淨佛道下明戒行. 八得淨法身下明願行.

九一念充下明力行. 十如來智下明智行

第五善財見摩耶下明見已致敬中四. 初牒

前所見. 二變身等彼. 三禮已得定. 四起已

□住  第六白言下申請中二. 先申其本情.

二願爲下請其爲說. 以此門是都會於前諸

位法故. 是故擧初文殊敎6發. 乃至於今至

大聖所. 總[&FFFF]#始終. 欲同會平等故也. 第四

大段答言下示己法界. 於中四. 一標名體.

二明業用. 三辨根原. 四結自分. 初中大願

者宿願力. 由此生生常爲佛母. 如悲花經

說也. 大智者卽般若爲母也. 幻者是願智所

作生佛之義. 謂於己身不壞小. 而廣容

於佛身. 實無生而現生. 天竺本云. 我住菩

薩解脫名大願智幻莊嚴矣. 二得此法門下

明其業用. 於中二. 初爲舍那佛母. 二總爲

賢劫千佛母. 前中長分有十. 一得法生佛.

二光入我身. 三因見八相. 四身容十方. 五

衆同入胎. 六胎內遊行. 七又念念下十方同

入. 八悉皆容下明大小無□. 九於此世界下

結通十方. 亦不分身者以此處身卽是彼

身故不須分也. 十何以故下釋所由. 謂攝

用歸體也. 二總爲賢劫千佛母中二. 先略

列二百七十九佛. 佛子如是下總結千佛. 二

下              欄

亦於十方下明此處. 爲佛母不廢自身. 於

十方界敎化衆生. 三辨得法根原中. 先問

後答. 答中六. 一往時輪王. 二臨欲成佛魔

來惱亂. 三輪王降魔菩薩成佛. 四願爲其

母復供多佛. 五結會古今. 常爲其母. 六廣

顯過現爲十方佛母. 四我唯下結自分. 第

五推勝進可知. 會緣入實相知識中總門

竟

第二明幻智念力知識者. 自下九位知識皆

是舊□于7奠本所欠. 應是西域覺賢之所

略耳. 余共日照三藏. 勘天竺諸本及崑崙

本幷于*奠別行本[&FFFF]#皆同有此文. 是以於

大唐永隆年. 西京西太原寺三藏法師地婆

訶羅. 唐云日照. 共京十大德道成律師等

奉[&FFFF]#譯補. 沙門復禮親從筆受  文中亦五.

初擧法勸修中. 初示處內. 何故此中上三

十三天者. 顯是摩耶  8後所住故. 人間諸

位會相盡故. 二示人內. 正念9天者*顯大智

自在. 入理不忘故. 童女者慈悲離染故. 天

主光者. 顯淨義光明義是天義. 最勝義自

在義是主義. 破闇義照現義是光義. 卽顯悲

智勝用以立斯名. 三敎問可知  第二依

敎趣入. 及第三見敬申請[&FFFF]#可知. 言誘誨

者. 依梵本應云善能敎誡敎授諸菩薩等

願爲我說  第四天女答下示己法界. 於

中四. 初標法名體. 二顯法根深. 三明法業

用. 四結己自分. 初得菩薩解脫者以人簡

法. 不同佛解脫. 解脫卽是法門. 名無□念

者隨所憶念無不現前. 名爲無□. 所念分

經數: 一七三三

經名: 華嚴經探玄記卷第二十

頁數: 四八五

上              欄

明名爲淸淨. 念佛境具德名莊嚴. 以宿命

念智爲體. 二善男子我念過去下明法根深

固. 於中二. 初明1所供諸佛有三. 初憶靑

2蓮劫中. 先總明供佛. 二又彼下別記八相.

念力分明. 二又憶下略列九劫中所供諸佛.

三善男子下總結□沙劫中常不離佛. 二從

彼一切下明所得法門. 於中二. 先總擧所

得. 二受持下明修治明淨. 三如是先劫下明

業用中. 謂以此念力憶前諸劫及佛法. 明

了現前. 無有闇障故以立此名. 四我唯下

結己自分. 第五仰推可知. 念力知識竟

第三幻智師範知識中. 初擧法勸修內. 童子

師者顯敎導師範故也. 名遍友者. 謂遍於

一切學類衆生悉爲師訓故以爲名. 二依

敎趣入中. 先得法利益. 二禮足辭退. 三見敬

申請可知. 四答言下應示己法界. 爲與童

子法門同故. 是故示彼童子令往問之. 又

釋此童子則是法門以名. 無二故. 人法無□

故

第四幻智轉藝門知識中. 初三可知. 四時彼

童子告下示己法界. 於中三. 一標名體. 二

顯業用. 三結自分. 初名善轉衆藝者. 衆藝

者是所知所解世間3技藝則文字等也. 善轉

者是能知4巧智善. 謂善巧轉. 謂轉變以善

巧智轉世衆藝成出世般若故以爲名. 以

善巧量智爲體. 二我□下明業用. 於中三.

初總擧根本. 二唱阿字時下別顯四十二門.

初唱阿字時入般若門名威德等者. 梵語威

德名阿答摩. 是故唱世阿字時便卽轉入

中              欄

般若威德. 以阿聲同故. 卽此得彼以爲難

故. 餘門[&FFFF]#皆多悉如是准釋可知. 三善男子

下總結多門. 言根本字者有二義. 5一以

此等字[&FFFF]#是世字之中根本字故. 依此以

入般若門故云爲首. 理實無量. 二以此等

字爲所依根本. 6仗之以顯般若法門. 三我

唯下結自分. 第五如諸菩薩下仰推勝進中

二. 初總標通達世及出世二位章門. 二別釋

二門. 先明世法有十門. 一知文字. 前約此

方. 此通殊方故. 是所推也. 二知醫療. 三別

珍寶. 四相住處. 五觀天地. 六能相人. 七解

畜音. 八別雲霞. 九知□7德. 十識安危. 如

是下總結世法. 皆是於此而顯般若. 非但

文字知是推也. 上來諸位善財所心. 於此世

法[&FFFF]#皆捨棄. 令此悉成般若法門爲甚難

故. 是故示之. 二又能下釋出世法. 初總8與

所知之法. 謂釋名出體. 言隨順修行者明

說法之意. 二智入下明能知深證故無過

失也. 我當下總結非分

第五幻智無依門知識中  初擧法勸修內.

婆咀那者此云圓. 謂具德圓備. 出生無盡故

以爲名. 又以調柔至順超過餘位故名賢

勝  二三可知  第四答言下示己法界. 於

中亦三. 一標名體. 二顯業用. 三結自分. 初

中法門依梵名那阿賴耶9[&FFFF]#[&FFFF]#羅. 那云無

也不也. 阿賴耶云依處也依止也. *[&FFFF]#[&FFFF]#羅

云道場也圓10場. 謂無阿賴耶染分依處而

有淨分圓滿道場. 出生勝德不可窮盡. 卽

轉依究竟顯德無盡也. 二業用中. 初一句標

下              欄

業用意爲利衆生故云旣自等也. 二得無

盡三昧等總擧. 三以能下別顯十種無盡. 初

六六根. 後四勝德. 一明. 二通. 三德. 四光. 三

結自分. 五推勝進[&FFFF]#可知

第六幻智無著門知識內. 初擧法勸修中. 城

名11沃田者. 是南天竺近水下濕田稼甚茂

故以爲名. 與下海[&FFFF]#國同. 亦名12賢陂城.

又於所得解脫堅固安住故云堅固解脫.

又一得永脫故云堅固. 又所得菩薩眞實解

脫更無所心故以爲名. 四示己法界中三.

一標名. 正念現前離所知障故云無著. 離

煩惱障故云淸淨. 謂順理之念不雜二障

故以名13焉. 二我自下明法具德備足無心.

旣是因人何得乃爾. 釋設更所14解不異

於此. 但須修行故. 無復心下結自推勝[&FFFF]#

可知

第七幻智光明門知識內. 初中妙月者悲德

淸□故以爲名. 上文云菩薩淸□月遊於畢

竟空. 此之謂也. 宅有光明是法門之用. 四

示己法界中標名. 內證離障爲淨智. 後智

攝物故曰光明. 又光明者對治無明故. 淨

者治惑染故. 餘文可知

第八幻智無盡門知識內. 初中城名出生者.

城中出生人物故. 長者無勝軍者行德超過

名爲無勝. 當體具德從喩如軍  下示己

法界中三. 初標名. 無盡相者所成德相無

盡窮故. 二我以下明業用可知. 三結自分

及推勝進[&FFFF]#可知

第九幻智誠語門知識內. 初中聚落名法者.

經數: 一七三三

經名: 華嚴經探玄記卷第二十

頁數: 四八六

上              欄

在此弘法故. 表此卽法故. 尸毘最勝者梵

本具足名達磨1濕毘阿□. 達磨云法. 濕毘

云空營. 謂如軍衆去後空營之所也. 阿□

云最上. 應云最上法空營. 營則是聚落處

也. 從處以立人名

下示己法界中三. 初標名. 誠願語者此有

二義. 一從初發心立弘誓言. 後必如言而

行. 不乖先言故名也. 二菩薩行行時如施

眼時有問悔不答言不悔. 此言誰信. 則立

誓言. 若實不虛令眼平復. 如言則2善故

云誠願語也. 二過去下明業用中釋上二

義. 先釋初義. 二我以住於下釋後義. 以能

成滿行故. 下結自分推勝進可知

第十幻智歸幻門知識內. 初中城名妙意花

者梵名蘇滿那也. 以彼城門之側有此花

故立以爲名. 此亦在南天竺. 童子童女表

智悲相資. 智則依德而起. 悲則蘊德以成.

舊本名妙德. 當此德生也. 妙德*惠當此有

德也. 以本語名室利末此云有德. 室利末

底此云德*惠. 以聲字相近故. 二譯不同也

下示己法界中三. 初標名. 幻住亦二義.

一3明所知諸法依緣虛立名爲幻住. 二能

知之智住幻境中. 此則住幻故云幻住. 二

以斯下明業用中二. 初略知十種幻住. 一

一皆先標名後釋. 初六知世間法幻住. 一

總知. 次二知人法幻. 次二知三界生滅幻.

次一知國士幻. 後三知三乘幻. 初一二乘.

次一菩薩後一菩薩所作. 下結幻境. 自性不

思者則有則空無二故不思議. 又以自性亡

中              欄

二邊亦不住於中故云不思議也. 下結推

可知. 下利益善財亦可見. 上來十人總明

第二大段會緣入實相知識竟

大段第三. 彌勒位是攝德成因相知識者. 前

旣會緣入4實. 定堪成佛故. 辨一生補處成

因之義. 五分同前5初擧法勸修中亦三.

初指處. 二示人. 三敎問. 初指處中此是南

天竺近海岸故名海[&FFFF]#國. 天竺本名海岸

門國. 園林具德名大莊嚴. 林中有樓觀顯

耀名明淨藏. 梵本毘盧遮那莊嚴藏. 次菩薩

往昔下出樓觀因. 二彼園林下示正報. 彌勒

者梵語具言名迷帝[&FFFF]#. 此云慈. 是其姓也.

以姓爲名. 名曰慈氏. 然有三緣. 一由本

願. 謂過去値大慈佛. 因則發願. 願我成佛亦

得斯名. 二由三昧名. 下云見彌勒. 初得慈

心三昧. 因以爲名. 三就相立名. 母懷時有

慈心. 相師占曰由所懷子慈令母慈也. 如

母懷□子能論義等. 又名阿逸多. 此云無

勝. 以生具相好更無過者故云無勝. 下歎

其所作中四句. 初化親眷屬. 二化餘人. 三

爲善財. 四通爲一切. 三汝詣下勸往敎問

中三. 初敎起十問. 二何以下釋廣問所以.

於中二. 初明所心彌勒德廣. 二善男子下

勸彼能心. 亦起廣心. 前中二. 初通顯彌勒

德成位滿. 二別辨彌勒是汝眞友. 以設若德

滿非己有緣亦不可心也. 二勸善財廣心

中. 初略擧十事中不應足想. 二何以故下

釋所以. 旣不於一善根生足. 未知作幾

許耶. 釋云無量等也. 文中總有八十句無

下              欄

量分七. 初二十句明救生斷障行. 二6淨修

無量下十句成己心志根欲行. 三發起無量

大精進下九句明力用自在行. 四悉分別下

十句明攝法治惑行. 五7詣佛刹下十句明供

佛攝生行. 六不惜壽命下十句明心法攝生

行. 七攝持下十句攝成菩薩深願行. 三略說

下九句一切結顯無盡. 三是故善男子下正

勸心善知識. 於中七. 初總勸敬心. 二何以

故下明行因善友. 三何以故下釋友能成

行. 四復次下顯善友要勝. 五又善男子下敎

起勝心. 六何以故下釋勝想所由. 七善男

子略說下明順友成益. 初中由前勸起廣

心. 是故勸敬心善友也. 第二何以故者但

起廣心. 何須敬心善友. 釋以因善友廣行

方成. 於中四十句行. 初十句明願行堅心

行. 二一切菩薩總持下十句明備具勝德

行. 三出生一切下十句明攝法益生行. 四遠

離惡道下十句8明殊勝超過行. 第三何以故

者何以此行皆因善友成耶. 釋以善知識能

令行人除障起行故. 於中三. 初能滅障□.

二示導下能成行位. 三滅一切下能令得

果. 第四復次下顯善友要勝. 於中十句約

喩顯德. 皆有標釋可知. 二是故下結勸. 第

五又善男子下敎起勝心. 於中三. 初二十

二句敎於善友起此勝心. 皆有標釋. 明心

9下下堪見善友堪爲法器. 二又善男子應

於下明於三處10順於法想. 於中初有十

句. 一一皆有三想可知. 三善男子詣善知

下結勸. 第六何以故下釋勝想所因中先徵.

經數: 一七三三

經名: 華嚴經探玄記卷第二十

頁數: 四八七

上              欄

但心善友則得成行. 何須起此心想. 釋因

淨此直心方堪見善知識. 順敎增善故

也. 於中十句. 一一皆法喩雙擧. 第七善男子

略說下明順友成益. 於中三. 初得十重十

不可說願行. 二略說下九句一切結因善友

滿. 三如是等下八句明依善友起行之

義可知第二善財聞如是下明依敎趣入

中. 略無敬辭1念法. 至後可知 第三以過

去際下明見敬申請. 於中三. 先見. 二禮. 三

請初見中二. 先見依報後見正報. 前中三.

初起勝念. 二禮觀察. 三□念[&FFFF]#. 初中亦三.

先念勝願行. 二作是念下明信智轉增. 三善

財如是下結觀勝境. 二五體等明身禮智觀.

觀中四. 初於法界樓觀起三寶福田想. 二

作是念下明等觀樓觀照三無性法界. 初

觀圓成性. 次等觀如如來除妄等明觀遍計

性. 後等觀如影等明觀依他性. 三深心信下

明觀成得益. 於中二. 先總信解. 謂觀見無

性平等理而不失緣起業果故云信解也.

此中有七句. 皆空無性而因此起彼. 二解

了□向下別辨解益中五. 初解□向法. 二

捨離下明離倒執. 初從自在而生者是外道

執梵天自在天等生諸法也. 本有實性次第

生者有二釋. 一是外道冥諦之中本有其性

後次第出也. 二是小乘一切有部未來藏中.

先有體性次第待緣而生也. 三離我我所下

明大乘正緣起法. 四見有爲下明見空有無

□法. 五悉知下明見法稱實. 多喩證成. 四

善財禮未起下結益分齊. 三稽首畢下明身

中              欄

□念[&FFFF]#2念[&FFFF]#. 於中有三. 初身業□旋. 二意

業念觀. 三語業偈[&FFFF]#. 就第二念有八十句.

一一皆擧能住者德歎所住3處樓觀. 以初

二句具顯餘[&FFFF]#略之. 於中分十. 初約境顯

勝. 二住甚深下約德顯妙. 三以一劫下約

用顯自在. 四普照下約行顯勝. 五可尊重

下約對治顯勝. 六住四禪下約定自在. 七

一切煩惱下約利他行. 八得九次第下約護

小乘行. 九觀陰下明染淨無二行. 十如是下

結德住處. 三語業偈[&FFFF]#中有五十五偈分

七. 初二偈總顯彌勒德勝. 二有八偈歎自

行勝. 三有九偈歎利他勝. 四有八偈歎功

德勝. 五有九偈歎方便勝. 六有十一偈歎

三昧勝. 七後八偈歎願行勝. 二見正報中

三. 初欲見. 二遙見. 三歎德. 言從外來者攝

化就機故. 還來歸本故. 威德下歎德中. 初

4挺特普照. 二超世魔染. 三深入下德齊因

果. 四住大智下歎受位灌頂. 二致敬. 三請

問[&FFFF]#可知  第四爾時彌勒下授己法界. 於

中二. 初歎善財法器利益. 二正令入己法

界. 前中有六. 初爲己眷屬歎善財德令人

倣習. 二正爲善財歎德令喜. 三勸歸文

殊彌勒攝受. 四善財自慶重請彌勒. 五彌勒

以偈重歎善財. 六具歎無盡大菩提心. 就

初段中文有八. 初指示大衆二歎善財精

進德. 頻陀伽羅是猶覺城也. 百十者. 古師

有三釋. 一云上來至此應有一百一十. 但

文中脫漏故不具列也. 一云上來所列是

正善知識. 若通取主伴方便導引等5則百

下              欄

一十也. 是故上文未6欠. 滿足王及大光王

等. 前皆云漸7經人衆聚落城邑曠野等. 故

知通取所*經處有. 一百一十也. 一云信等

五位則爲五十. 後摩耶彌勒文殊普賢及佛

爲五8此五十五. 各有自分勝進故有一百

一十也. 此等[&FFFF]#爲舊經不足有此諸釋. 今

旣文具. 不勞異釋. 此是總括前後知識有

五十四位. 分德生童子及有德童女則爲五

十五人. 各有自分勝進故有百一十也. 三

如是童子下歎善財直學大乘德. 文中有

十句. 文可知. 四知是之人下歎行勝希有

德. 於中二. 先標. 二何以下釋成. 釋成中三.

初總釋. 二度無智海下別釋. 於中化二十一

種衆生. 三救護9下總結釋可知. 五諸善男

子下歎善財菩提心希有德. 六諸善男子若

有菩薩下歎善財堪爲勝軌德. 七此童子

者入威儀下歎善財如海深廣行. 八顯現一

切下明一切處遍修行. 第二善財汝今得下

正爲善財歎德令喜. 於中四. 初歎善財本

見文殊益. 於中先總. 二所謂下別遠離惡

導等入十信益. 過童□地者入十住益.

住功德地者入十行十10□向益. 具智*惠

地者十地益. 下明入勝進佛智益. 二若能

如是下歎善財見功德雲等已後諸善知識

益. 於中初總辨見勝人益. 二隨彼下別顯

聞妙法益. 三善財汝應發大下歎善財超劫

速成行. 於中初總擧得果速. 次別顯修因

速. 謂進行超群也. 餘菩薩約隨位差別說.

一生皆具者約普門該攝說. 又此一生亦攝

經數: 一七三三

經名: 華嚴經探玄記卷第二十

頁數: 四八八

上              欄

多劫. 如上仙人執手成多劫行等. 又此普

賢法雖圓融相攝一位則一切故一生皆得.

然亦要由直心精進方得速成. 直心者心中

不雜異念故. 趣入猛盛故. 精進者稱心而

作故. 後其有下歎成利益. 四善財當知下

歎普行希逢德亦二. 初歎行希成. 謂過去

佛1往修行時. 無有於一生身得逢爾許善

知識者. 是故汝今極爲希有. 二其有衆生下

亦歎利益. 第三爾時彌勒下勸歸文殊. 彌勒

攝受於中五. 初2勸往文殊. 二善財悲泣以

念深恩故. 三文殊授3瓔. 四善財奉散明以

智導令成福行故也. 五彌勒摩頂明加持

攝受之義也. 第四爾時善財下明善財自慶

重請中. 先說偈自慶. 後設敬重請. 於中三.

初總敬請. 二大聖下歎德請. 於中初歎行

位成滿. 次爲煩惱下歎攝生濟物德. 三唯願

下結請. 第五彌勒以偈重歎德中有六十八

頌分六. 初一總歎專心. 次有十偈別歎善

來. 次有八偈歎其來意. 次有十偈明行位

成立. 次有二十二偈歎利他兼自行. 下有

十七偈隻結自他行. 第六爾時彌勒下廣歎

菩提心無盡德. 中有四. 初結前生後. 總歎

發心. 二汝得善利下歎得十種善利. 三何以

故下廣顯發心功德有二百一十八句. 初一

百一十五句明菩提心殊勝功德高齊佛果.

二譬如有人得自在藥下一百三句明菩提

心自在功德廣多無量. 前中依光統師. 分配

十二住科爲十二段. 今謂此中一一各顯菩

提心中. 一種勝德皆通始終. 此亦不可別

中              欄

配諸位. 一一皆約世喩顯德准釋可知. 天

德甁者於中所索悉皆得故如如意珠也.

□娑者此云鵝毛. 以此爲衣水□不著. 喩

菩提心塵垢不染. 七使者貪等五鈍使. 復取

身邊二見故爲七也. 波羅提毘*叉藥者此

云燈照藥. 毘樓那風者應是毘嵐風. 此云

旋猛風4也. 次佛子菩提心者如是下結其

功德等. 於因果下釋以菩薩諸位功德及佛

果功德□皆從此心中所出生故. 是故此

心等彼所出. 第二善男子譬如有人得自在

藥下明菩提心功德廣多無量. 於中一百三

句. 亦有諸德配十地分之. 今亦通辨. 一一

各顯一德. 皆先喩後合. 准釋可知. 以此說

者聽者俱是大人皆廣見故. 是故所擧譬喩

多非人間所有. 頻伽陀藥者具5正云毘□

摩. 此云除去. 謂能除去毒惡6刹故. 刪陀那

大藥王樹者此云續斷藥. 謂此樹藥能令所

傷骨肉等皆得後續故云也. 藥草名阿藍

婆者具云阿羅底藍婆. 此云得喜藥. 謂得

塗身令身患心惡皆止生悅故以爲名. 憂

陀伽7婆羅□檀者具云地毘烏羅伽娑羅也.

地毘此云妙. 烏羅伽此云腹行. 卽龍蛇之

類. 娑羅此云勝. 亦云堅固. 謂此□檀堅

固勝8生在龍宮故以爲名. 波利質多樹正

云波唎耶咀羅拘毘陀羅此云香遍樹. 謂此

樹枝華實一切皆香故立此名. 又此樹香氣

於□利天處一切普熏故名香遍. 那利羅樹

者具云9[&FFFF]#唎羅吉唎. 此云莖等有用樹*[&FFFF]#

唎此云莖也羅是多聲. 謂莖等枝葉花果也.

下              欄

吉唎此云能作. 謂此樹莖等悉有用益衆

生故. 此樹出海中. 其形甚高. 似多羅樹. 其

果甚美. 於中有汁. 似10椰子樹. 阿羅娑藥者

具云呵□迦阿羅娑. 此云金光汁藥. 呵□迦

云金光明. 阿羅娑云汁藥. 出於山中井內.

諸龍守護. 若有得飮皆成仙人. 迦毘伽鳥

者具云迦羅頻伽. 此云美音言鳥. 謂迦羅云

美音. 頻伽云語言. 謂雪山中一切鳥聲皆悉

不及. 又在11卵中則能出聲. 阿夜健多鐵者

具云阿夜塞建那. 謂阿夜此云鐵. 塞建那此

云勝伏. 謂此鐵能伏碎餘鐵故名勝伏鐵.

摩伽羅魚者此云極大之魚. 謂是巨[&FFFF]#魚也.

四善男子下結前功德廣多無量. 初通擧. 後

別結. 善財何故在此廣歎菩提心者. 以是

位終極故. 功成德立. 由本大心故須歎也

第二大段善男子汝先所問下正授己法

界. 於中有四. 一授法體. 二顯法名. 三辨

來處. 四明生處. 初中五. 先12明攝入方便. 於

中二句. 所牒問勸入令其趣證. 二請其開

門爲心證方便. 二彌勒彈指下加令入證. 謂

若就因力卽是善財修無間道斷除妄想.

所證理現名曰門開. 解脫道中正證法界名

爲卽入. 若就緣力卽是彌勒加持. 今約緣

力說也. 證已反13顧本來性滿非新得故. 更

無入處之門故云還閉. 又以一證永得無

有退失. 更無復出故云還閉. 三爾時善財

觀察下明證所見境. 於中五. 一見依報. 二

見正報. 三見諸佛. 四聞法音. 五見出生. 初

見依報淨土. 14中先見後益. 見中此是彌勒

經數: 一七三三

經名: 華嚴經探玄記卷第二十

頁數: 四八九

上              欄

實報所成樓觀. 次於內具百千樓觀者明

一土則一切土主伴具足也. 二爾時善財1[&FFFF]#

見下明得益. 於中先心喜障除益. 後身遍

樓觀益. 二又見無量下明見正報因果. 於

中有六. 初總擧本緣. 初發心時. 二或見初

得慈心下2明發心已後修行得記時. 三或見

爲輪王下見本生隨類生身有十三種. 四或

爲四天王眷屬下明見本生說法益物有十

種. 五或見滿足下*明本行成滿德. 六或見正

受下明見業用自在德. 於中先毛孔出身

雲. 後復見下明毛孔出法門. 三或於樓觀見

諸如來下明見諸佛攝化之德. 於中三. 先

總通見. 後爾時善財諸樓觀中下別見八相

成道攝生之相. 以自在力無障□故一中見

也. 三善財自見下結所見利益. 四又聞下明

3聞法音. 於中二. 先聞五種法音聲. 一總

辨所聞行法音. 謂金鈴中聲及餘嚴具亦聞

此音. 二聞初發心聲. 三聞成正覺聲. 四聞

財法二施聲. 五*聞成佛攝生聲. 二聞如是

等下結聞聲益得十種行4門可知. 五見

寶鏡中下明見出生. 於中有六. 初見寶鏡

中三世間. 初見智正覺. 次淨世界下器世

間. 次又見下見衆生世間. 二又見寶柱中

放光網. 三見珠瓔珞[&FFFF]#璃出水及光. 四見

花中人物. 五見寶樹中凡聖. 六見半月像中

行用. 於中有十四種. 一放光. 二見彌勒本

行施行. 餘十二種現身化導可知. 又釋通前

總有七種法門. 一鈴現音聲法門. 二鏡現

形相法門三柱現住持法門. 四瓔現莊嚴

中              欄

法門. 五花現開敷法門. 六樹現建立法門.

七半月現住位起行法門. 四彌勒告下問答

辨定中三. 先問. 次唯然答. 三5譬辨定其見.

於中有十喩顯示. 一夢見山海喩喩善財

超妄見勝境. 二臨終業現喩喩難思境冥

現. 三非人所持喩喩加持見勝法. 四龍宮奄

久喩喩長劫謂須臾. 五寶藏廣現喩喩一中

現多事. 六遍處定境喩喩勝境隨心現. 七

6乾城無□喩喩所見無□法. 八昇天見人喩

喩見法得自在. 九海現三千喩喩所見明

了德. 十幻現無□喩喩威力現奇德. 五爾時

彌勒下攝威令起. 於中三. 初攝威警起. 二

先問所見. 三稱實而答□可知. 授法體竟.

第二顯法名中. 先問後答. 以攝前7後際

故云入三世智. 此卽九世中三現在也. 正念

思惟者顯能見之智明了無倒. 莊嚴藏者明

所見之境具德含藏. 卽樓觀中攝一切劫一

切刹各具勝德. 皆有出生故立此名. 又以

此人位極不言我唯知此又是法行成滿故

云得如是等不可說法. 第三大聖下辨來

處. 於中二. 先明依報. 初問後答. 問意云.

此小樓觀內有爾許奇特事爲是從外入

來爲不爾耶. 答中有二喩. 先明神力出生

無從喩. 二智願所現無本喩. 二善財白言下

顯正報. 於中二. 先問後答. 問意前見彌勒

從外來不知來處故問也. 答中有三. 初

就實無趣. 二從行說有. 三隨事辨來. 又

釋初約法身. 次就報身. 後約化身. 又初體.

次德. 後用. 就初中有十句無趣. 趣者是處

下              欄

義. 謂無從來處亦無所至處. 又趣是8趣向

義. 亦無來去發趣故. 二善男子下從行說

有中. 明法身隨緣從行說趣同. 淨名云. 吾

從道場來. 相似有七句. 一悲. 二戒. 三願. 四

通. 五體. 六用. 七化可知. 三汝所問下隨事

說來中. 以海[&FFFF]#樓觀是修道處摩離國是本

生處. 暫住生處. 化人故從彼還此也. 摩離

者具云摩羅底數也. 摩羅此云□. 底數此

云中. 謂□中國此近摩羅耶山故名相同

也. 瞿波羅此云守護地. 第四明生處中二.

先問後答. 問意前旣云前生處來. 未知何

者是菩薩生處. 答中二. 初明依法家生行

德處. 二依事家生化身處. 前中有五. 一

顯所生處. 二生緣眷屬. 三校量顯勝. 四所

知自在. 五體用廣大. 初中十種俱是生起行

處故. 一行因. 二行緣. 三行相. 四願扶. 五化

他. 六觀理. 七隨事. 八益物. 九無住. 十順

古. 二善男子下明生緣眷屬中二十句. 初

七明生育. 次四爲長益. 餘九爲成立同太

子可知. 三如是菩薩超凡下明校量顯勝

有十句. 初9一句超凡證性是總. 生如來家

下別九句可知. 四摩訶薩生如是家下明所

知自在. 於中七句. 一知趣空現受生. 四

趣10如化在11有不著. 三達無我化衆生. 二了

了生死能長時. 五知陰幻. 六了一切法. 七

得法身離染. 五善男子我淨法身下明業用

廣大有十句. 初一法身充法界. 餘九德身

滿法界. 二若諸同行下明依事家生化身

處. 於中有三. 初生人中. 拘提聚落者具云

經數: 一七三三

經名: 華嚴經探玄記卷第二十

頁數: 四九○

上              欄

拘□迦羅. 此云樓觀. 卽次前文名樓觀聚

落也. 爲三類衆生. 一爲同行. 二爲滅慢.

三爲父母等. 二生兜率爲四種衆生. 一爲

化彼天. 二集一生說法. 三化宿世同行.

四開佛所化. 謂釋迦遺法所化衆生根未熟

故如花未開. 又利益未得亦如花合. 待彌

勒佛令其開發故也. 三下生成佛汝及文殊

俱見我者釋有三義. 一云我當來成佛時亦

說此花嚴. 彼時亦有文殊善財所說之法故

云也. 二云我成佛時汝與文殊俱來. 助我

宣揚法化. 三爲表法. 謂善財何故上於佛

會1但心諸善知識而不心佛者. 以善財

此生是修因之身未成果故不至佛所. 非

謂不心. 但成果隔因故說當見佛. 以是

滿位故無仰推等也. 上來攝德成因相知識

竟

第四智照無二相知識者. 顯前因法生果

體無分別絶境智等諸二相故  初擧法勸

修中. 初勸往敎問. 以位極故敎問. 具足

普賢行也. 二彼當下歎德勸往. 於中有二.

初通顯勝德. 先徵責後十句釋成. 一能滿他

行. 二爲佛母. 三菩薩師. 四懃化生. 五大名

聞. 六大法師. 七佛所[&FFFF]#. 八住深智. 九多劫

修. 十滿普行. 二善男子下別歎其是善財本

緣. 於中三. 初明善財所成功德皆文殊力.

二是故下結勸令往. 三何以故下釋顯所

由. 是故上來所見所成皆是文殊也  二時

善財下明依敎趣入. 於中三. 初設敬辭退

二爾時下造詣其處. 今從彌勒[&FFFF]#向文殊

中              欄

還行百一十城. 故知從初至彌勒定*經百

十故也. 至普門者攝別歸普故. 謂攝前諸

差別位歸此文殊普門故也. 三觀察下起

念推心. 此中漢本經欠十七行文. 今勘梵

本[&FFFF]#□補訖  三作是念時下明正證法界

以表智照無二平等義故. 無見敬申請等

也. 於中初申手摩頂. 言過一百一十由旬

者徹過如前差別之位至此平等普門之

所. 摩善財頂者示以普法灌其頂也. 二

而作是言下明語示敎悔. 於中二. 先擧所

作行闕. 後顯不能入理. 則顯善財無此

失故能得斯法. 前中十句. 一無信根者以

2闕行本故. 二3心沒憂海者行4心不發故.

三功行不具者不修加行故. 四已起精進

[&FFFF]#退失故. 五不期多行故. 六於一住著故.

七不善發起菩薩行願者此中二句. 一不

發願. 二不起行. 九善友不護. 十如來不念.

二是等下明不能入理有十5二句. 初四擧

所知理法. 二若周遍下顯不能知分齊. 三是

文殊下明所成益. 於中二. 初[&FFFF]#慰令喜. 二

令得下明得法. 於中初令得廣多差別法

有七句可知. 二復令得入下令得普賢廣

大法. 四旣置下明攝用歸本. 以普賢道場

是文殊自所住處. 還安善財置於此處. 同

己所得. 所作旣畢. 是以不現也. 五於是善財

下明成德究竟. 於中初廣見勝友. 皆能順

敎明其行緣. 行緣旣多. 明成德非少. 增長

下顯所成德有十句. 一成悲智德. 二寂用

德. 三深廣德. 四正懃德. 五證敎德. 六行願

下              欄

德. 七照境德. 八破障德. 九成位德. 十修普德

也. 智照無二相知識竟. (又亦上來總是文殊當般若門竟自下普賢當法界門)

(故也)

第五顯因廣大相知識以前照理無二顯6其

甚深方堪成佛廣大之因7故. 於中三. 初擧

法勸修. 二依敎趣入. 三正證法界  初中

聞普賢名等者是何處聞. 謂前文殊言聲說

故. 又亦是前文殊所置善財於普賢道場. 是

故於彼聞此名等. 於中初總顯普賢德位.

二地具下別辨普賢地位有十句. 一地具者

助道法等. 又釋信8等行爲成地法. 二地法

者諸地所行法如初地十願二地戒法等. 三

地得者諸地所得果. 謂調柔等. 四地次第者

諸地連接等. 五地修者諸地中不住道仰修

上地等. 又是攝論中五修等. 六地住9處者

功德住處故. 又證智相應故. 七地境界者二

諦爲境故. 又遍行眞如等爲所證境故. 八

地持者任持所餘諸功德故. 又瑜伽三持中

是圓滿持故. 九地共者三種同相智. 諸地同

行故. 十地正道者根本後得二智爲體故

二爾時善財下依敎趣入中四. 初起勝心. 二

見瑞應. 三見光相. 四結所見. 初中起十種

心者此十心之境[&FFFF]#是普賢境界. 是故起心

還稱彼境. 方可得見普賢故也. 二見十瑞

應中先明得見所因有自他二力也. 十瑞

相者謂見普賢依報也. 於中攝爲五對

10中. 先明土淨. 後住處衆生淨[&FFFF]#可知. 三見

十光相者謂見普賢正報相. 又前但直見. 此

中重見. 又前[&FFFF]#相見. 此中微細見. 又前但見